Manyalis
Kamis, 19 Maret 2015 00:44
WAYAH diampihi bagawi di parusahaan, Palui sawat pina gagaringan. Makan pina manguler, guring pina balisah. Maka kada pati hakun lagi dibawai bakumpul kakawalan. Kakawalannya taumpat sadih jua malihat Palui kada kaya dahulu lagi. Wayah ini pina kada caria lagi, kada pangurihingan lagi.
Makanya wayah ada urang panarimaan bagawi manyalis, Garbus wan kakawalan nang bahimat manunjul Palui supaya umpat mandaftar. Wayah umpat tis sakalinya Palui ditarima urang jadi salis.
“Kayapa Lui rasanya manyalis?” ujar Garbus batakun gawian hanyar Palui.
“Banyak cubaan lawan dukanya Bus ai,” ujar Palui.
“Napa cubaan wan dukanya?” ujar Tulamak handak tahu.
“Salain lapah bakuliling bajalan batis, mangatuk rumah urang, rancak kada dibukai lawang. Bila urang kada katuju aku diusir,” ujar Palui sadih. “Rasa handak baampih haja aku Bus ai,” ujarnya pulang.
Sakalinya imbah saminggu dua, Palui kada tadangar handak ampih lagi. Malah Palui pina magin basumangat banar bagawi. Bingung ai kakawalan nya malihat Palui magin basumangat, padahal kada nyaman-nyaman bagawi salis itu.
luo_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn